PRITARTA

 Molėtų rajono savivaldybės tarybos

 2021 m. kovo d. sprendimu Nr. B1 -

**MOLĖTŲ R. KIJĖLIŲ SPECIALIOJO UGDYMO CENTRO 2020 METŲ VEIKLOS ATASKAITA**

2021-01-20 Nr.A- 1

(data)

\_\_Kijėlių k, Molėtų r.

(sudarymo vieta)

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Molėtų r. Kijėlių specialiojo ugdymo centro 2019-2021-ųjų metų strateginio ir 2020-2021- ųjų mokslo metų planuose nustatyti tikslai ir uždaviniai buvo orientuoti į kiekvieno mokinio pažangą; neįgalių vaikų neformaliojo ugdymo kokybę; mokytojų ir vadovo saviugdą ir kvalifikaciją, bei ugdymosi aplinkos gerinimą, ugdymo centro atvirumą bei sąveiką su kitomis bendruomenėmis ir partneriais, siekiant bendrų veiklos efektyvinimo tikslų. 2020-09-01 duomenimis buvo centre ugdomi 18 didelių ir labai didelių specialiųjų poreikių mokiniai. Pradinio ir pagrindinio individualizuotas ugdymo programas įgyvendino lavinamųjų klasių mokytojai (4), auklėtojai (3) ir švietimo pagalbos specialistai (1,7): logopedė, psichologė, gydomosios kūno kultūros mokytoja-kinezterapeutė. Specialiąją pagalbą teikė 3 pedagogų padėjėjos. Pasirinkta 2020 m. prioritetinė kryptis – padėti mokiniams tobulinti bendrąsias ir dalykines kompetencijas per projektines veiklas. Metinės veiklos tikslas – siekti kokybiško ugdymo ir ugdymosi. Tikslui pasiekti buvo numatyti ir įgyvendinti 3 uždaviniai: kurti emociškai saugią aplinką, kurioje kiekvienas mokinys patirtų sėkmę, ieškoti ir diegti naujus pažangą skatinančius metodus specialiųjų ugdymosi poreikių mokiniams, turintiems elgesio ir emocijų sutrikimų, bei sudaryti galimybes tobulėti ir aktyviai įsitraukti į veiklas kiekvienam ugdymo centro bendruomenės nariui. Vadybiniai siekiai 2020 m. buvo orientuoti į ugdymo centro veiklos reglamentavimo atitiktį, pasikeitus teisės aktams: etatinio darbo užmokesčio sistemos atnaujinimą, individualios mokinio pažangos sistemos tobulinimą, įstaigos siekį tapti inovatyvia, pokyčių siekiančia, projektinę veiklą vykdančią švietimo įstaiga. 2020 m. pasiekti reikšmingi švietimo paslaugų kiekybiniai ir kokybiniai pokyčiai. Parengtos ir pradėtos įgyvendinti dvi naujos mokymo programos, orientuotos į praktinių gebėjimų ugdymą Kokybiškiau koordinuojamos edukacinės projektinės veiklos, paskirti atsakingi asmenys. Centras dalyvauja tarptautiniame projekte Europos regioninės plėtros fondo „Interreg V-A Latvija - Lietuva“ 2014 - 2020 m. „Socialinių paslaugų kokybės gerinimas ir įvairovės plėtra specialiųjų poreikių vaikams Lietuvoje ir Latvijoje/SEE ME“. Įgyvendinant projektą siekiama kokybiškiau integruoti Molėtų savivaldybės mokyklinio amžiaus vaikus, turinčius didelių ir labai didelių specialiųjų poreikių bei jų šeimų narius į supantį gyvenimą, organizuoti jungiančią ir vienijančią veiklą kartu su projekto partneriais iš Visagino „Verdenės“ gimnazijos ir Latvijos Dagdos savivaldybės. Kito projekto metu pradėtas diegti Pozityvaus elgesio palaikymo ir intervencijos metodas (PEPIS). Įstaigos personalas aktyviai įsitraukė į mokymus, vykdomus projektus kartu su atrinktomis penkiomis šalies mokyklomis, kuriuos organizuoja Lietuvos aklųjų ir silpnaregių ugdymo centro Sutrikusios raidos vaikų konsultavimo skyrius.Nuo 2020 metų birželio mėnesio įkurtas mokinių tėvų, globėjų „Šeimos klubas“, kuriame tėvai gali susiburti ir spręsti jiems aktualias problemas, gauti kvalifikuotą psichologinę pagalbą, individualias konsultacijas ir emocinį pastiprinimą, ugdyti socialinius gebėjimus. „Šeimos klubas“ tapo svarus indėlis bendruomenei, kuri nuolat apmąsto, ką galima patobulinti, siekiant pažangos, padeda planuoti ir priimti nutarimus vadovaujantis susitarimais – visa tai sudaro geras sąlygas centro veiklos tobulinimo prielaidoms. Dėl kilusios pandemijos 2019 -2020 m.m. nuo kovo 16 d. iki mokslo metų pabaigos visiems specialiųjų poreikių mokiniams buvo organizuotas nuotolinis mokymas bei nemokamas mokinių maitinimas. Nuo 2020-2021 mokslo metų pradžios (rugsėjo 1 d. ) centro ugdytiniams vykdomas kontaktinis mokymas, laikantis OV nustatytų būtinųjų sąlygų. Dvi mokytojos parengė iki profesinio mokymo technologinės kūrybos mokymo programas „Vilnos magija“ ir „Molio žavesys“. Nuo 2020 m. rugsėjo mėnesio šios mokymo programos pradėtos aktyviai ir įtraukiančiai vykdyti užsiėmimus grupėse, tačiau gruodžio mėnesį viena iš veiklų sustabdyta laikantis karantino sąlygų. Mokytojų, auklėtojų, kitų švietimo pagalbos mokiniui specialistų kompetencijos ugdytos per patirtinį mokymąsi, kolegialų bendradarbiavimą, projektines veiklas, nuotoliniuose seminaruose ir mokymuose. Patirtimi dalintasi ir bendradarbiauta su rajono specialiųjų pedagogų, logopedų metodiniuose pasitarimuose, taip pat ir su kitų mokyklų atstovais, projektų partneriais ir mokslininkais iš Lietuvos ir kitų šalių ( Latvijos, Čekijos, Kipro, Nyderlandų). Gegužės mėnesį Molėtų ŠPT organizuotame pasitarime rajono specialistams, pristatyta nuotolinio mokymo ypatumai ir geroji patirtis bei kylantys iššūkiai, dirbant su specialiųjų poreikių mokiniais nuotoliniu būdu Kijėlių specialiajame ugdymo centre. Centro vadovė gruodžio 9 d. tarptautinėje konferencijoje „Pozityvaus elgesio palaikymo ir intervencijos sistemos diegimas Europoje ir Lietuvoje: geroji patirtis“ pristatė PEPIS metodo diegimo patirtį įstaigoje ir taikomas priemonės 5- 6 lavinamojoje klasėje. Aktyviai dalyvauta įvairiuose neformaliojo švietimo (nuotoliniu būdu) organizuotuose konkursuose, festivaliuose. Mokinių darbai iš molio, vilnos, piešiniai, Teatro studijos ir Šokių studijos pasirodymai ne kartą įvertinti diplomais, padėkomis: respublikiniame festivalyje „Meno sūkurys “ Panevėžio „Šviesos“ SUC įvertinti teatro studijos „Dėlionė“ pasirodymas (vad. A.Janulionienė) ir Šokio studijos pasirodymas (vad. L. Rupeikienė); respublikinėse parodose „Aš- toks, Tu -kitoks ir pasaulis tampa spalvotas“, Nacionalinės švietimo agentūros „Saugesnis internetas. Draugiškas internetas“ konkurse, mokinių darbų parodose „Iliustruoju eilėraštį“, Kalėdinis burbulas“, Kalėdų stebuklas“ (mokyt. metodininkė A.Janulionienė), Utenos visuomenės sveikatos biuro konkurso ,,Stebuklinga spalvų galia", Molėtų miesto „Eglučių alėja“ (vyr. mokyt. I. Šilinskienė), Panevėžio „Šaltinėlio“ bibliotekoje spalio mėnesį surengta mokinių darbų iš molio paroda “Stebuklai“, regioniniame tautodailės konkurse „Sidabro vainikėlis“ laimėtos prizinės vietos (mokyt. E. Andrukonienė).  2020 m. centre vyko vidinis įsivertinimas. Atliktas platusis įsivertinimas. Vidaus veiklos kokybės vertinimo rezultatai panaudoti planuojant tolimesnę centro veiklą. Tyrimo metu nustatyti stipriosios ir silpnosios pusės. Didžiausių verčių yra šie rodikliai: „Orientavimasis į mokinių poreikius“(4),„Ugdymo(-si) tikslai“(4),“Ugdymo planai ir tvarkaraščiai“4, tuo tarpu žemiausių verčių rodikliai: „Pastatas ir jo aplinka“ (2,37), „Mokymasis“(2,87), „Mokyklos tinklaveika“(3). Vertinimo ir tyrimų rezultatai aptarti Mokytojų tarybos posėdyje. Informacija buvo panaudota gerinant centro veiklos kokybę, rengiant ugdymo ir metinės veiklos planus. 2020 metais centro išlaikymui skirtos lėšos naudotos racionaliai ir taupiai, sprendimai dėl jų naudojimo derinti su savivaldos institucijomis, bendruomene, steigėju, projektų koordinatoriais ir partneriais. 2020 m. savivaldybės lėšomis buvo suremontuotas pėsčiųjų takas į sporto aikštyną (7,9 tūkst. Eur.), Interreg V-A Latvija – Lietuva projekto „SEE ME“ Nr. LLI-436 lėšomis įsigyti Lauko muzikos instrumentai, Laisvieji varpai „Pentantonic“ ir būgnas „Babels drums (2 - tūkst. Eur.), įsigytas skaneris (0,4 tūkst. Eur.), įvairių priemonių ir medžiagų Vilnos vėlimo ir molio lipdymo mokymo programų įgyvendinimu (2,500 tūkst. Eur.) Pradėta ruoštis lauko klasių – geokupolų (2 vnt.) įrengimui. 2020 m. gauta VMI GPM 2 proc. paramos lėšų-492,7 Eur. Panaudota mokinių kalėdinėms dovanėlėms ir kaklo įtvarui - 94,83 Eur. Kartu su partneriais pasirašyta investicinio finansavimo sutartis su Europos regioninės Plėtros fondu. Projekto (SEE ME, Nr LLI-436), projekto biudžetas- 463 478 Eur, ERPF bendrasis finansavimas -393 6957 Eur. Iš jų Molėtų r. Kijėlių specialiojo ugdymo centro projekto biudžetas-128 054 Eur. Pateikta paraiška LR VRM dėl bendrojo finansavimo lėšų skyrimo projektui įgyvendinti, bei pasirašyta bendradarbiavimo sutartis projekto veiklų vykdymui su steigėju. Ataskaitiniais metais išryškėjo šios vidaus ir išorinių faktorių nulemtos problemos: 1. Su ugdymu susijusios problemos – mokinių pasiekimų ir socialinių kompetencijų susilpnėjimas karantino metu, kai kurių mokinių negebėjimas mokytis nuotoliniu būdu dėl objektyvių priežasčių (pvz. žymaus intelekto sutrikimo), padidėjęs mokytojų darbo krūvis, mažėjantis mokinių skaičius 2. Su papildomų paslaugų teikimu- atidėtos ir neorganizuotos tarptautinės mokinių vasaros stovyklos, vizitai pas projekto partnerius Latvijoje ir Lietuvoje 3. Su ugdymo aplinka susijusios problemos –geokupolų įrengimo atidėjimas dėl nutraukto VP pirkimo ir naujo konkurso skelbimu.  |

Direktorė Asta Jakovlevienė